Predsednički izbori u Srbiji 2008.

Devete **izbore za predsednika Republike Srbije** raspisao je predsednik Narodne skupštine Srbije − Oliver Dulić, 12. decembra 2007. Prvi krug izbora je održan 20. januara 2008, i na njemu su najviše glasova ostvarili Tomislav Nikolić i Boris Tadić, a u drugom krug i− 3. februara iste godine - pobedio je Boris Tadić.

## Propisi
Predsednika Srbije neposredno biraju građani, na mandat koji traje pet godina. Kandidat za predsednika biće izabran na tu funkciju ako u prvom krugu glasanja osvoji više od polovine glasova birača koji su glasali. Ako se to ne dogodi, u drugi krug glasanja ulaze dva kandidata sa najviše glasova, a predsednik postaje onaj koji osvoji više glasova.

Kandidat za predsednika može da bude punoletni građanin Srbije koji sakupi 10.000 sudski overenih potpisa birača koji ga podržavaju, a rok za podnošenje kandidatura ističe 30. decembra u ponoć.

Biračka mesta će biti otvorena od 7 do 20 časova. Predizborna tišina, tokom koje je zabranjena izborna propaganda, počeće 17. januara 2008. u ponoć i trajaće do zatvaranja biračkih mesta. Konačni rezultati izbora moraju biti objavljeni do 24. januara u 20 časova.

## Proces glasanja
Pravo da bira predsednika Republike i da bude biran za predsednika Republike ima svaki punoletan i radno sposoban državljanin Republike Srbije.

Konačan broj birača za ove izbore bio je 6.708.697. To obuhvata 9.178 koju su na odsluženju vojnog roka, 37.053 koji su sa prebivalištem u inostranstvu i 8.201 građanin koji je na odsluženju zatvorskih sankcija. Na Kosovu i Metohiji je registrovan 112.861 birač. 
Birači mogu da glasaju za jednog od 9 kandidata, koliko je ukupno na izbornoj listi.

Glasa se na overenim glasačkim listićima. Glasački listići su formata A4, bele boje. Odštampani su u 28 varijanti, čija je sadržina ista a razlikuju se u jeziku i pismu. Listići sa više jezičkih varijanti su većeg formata od ostalih glasačkih listića. Kontrolni list za proveru ispravnosti glasačke kutije je u boji tamne kajsije.

Birač, prilikom odlaska na svoje biračko mesto, saopštava biračkom odboru ime i predaje obaveštenje o glasanju i dokaz o svom identitetu (važeća lična karta, pasoš ili vozačka dozvola). Lampom sa UV zracima čije se svetlo uperi na kažiprst desne ruke proverava se da li je birač već glasao. Birač potpisuje birački spisak i preuzima glasački listić. Potom se obeležava specijalnim sprejom na kažiprstu desne ruke, kao znak da je glasao. 
Glasa se zaokruživanjem rednog broja ispred imena kandidata za koga se glasa.

Na ovim izborima biće otvorena 8.481 biračka mesta ; 
od toga 27 u kazneno-popravnim zavodima, 65 u inostranstvu – u 36 zemalja , i 277 na Kosovu i Metohiji . 
Biračka mesta će biti otvorena od 7 do 20 časova.

## Predsednički kandidati
Kandidat za predsednika može da bude punoletni građanin Srbije koji sakupi 10.000 sudski overenih potpisa birača koji ga podržavaju, a rok za podnošenje kandidatura je istekao u ponoć 30. decembra 2007.

Republička izborna komisija je proglasila sledeće kandidate i žrebom odredila njihov redni broj na biračkom listiću :
# Tomislav Nikolić, koja je predložila Srpska radikalna stranka,
# Jugoslav Dobričanin, koja je predložila Reformistička stranka,
# Boris Tadić, koja je predložila Demokratska stranka,
# Velimir Ilić, koja je predložila Nova Srbija,
# Ištvan Pastor, koja je predložila Mađarska koalicija,
# Marijan Rističević, koja je predložila Narodna seljačka stranka i Ujedinjena seljačka stranka,
# Čedomir Jovanović, koja je predložila Liberalno-demokratska partija,
# Milutin Mrkonjić, koja je predložila Socijalistička partija Srbije,
# Milanka Karić, koja je predložio Pokret snaga Srbije - Bogoljub Karić.

Kandidat za predsednika biće izabran na tu funkciju ako u prvom krugu glasanja osvoji više od polovine glasova birača koji su glasali. Ako se to ne dogodi, u drugi krug glasanja ulaze dva kandidata sa najviše glasova, a predsednik tada postaje onaj koji osvoji više glasova.

## Odbijene kandidature
Kandidat udruženja građana *Virtuelna Srbija* Radivoj Milutinović iz Horgoša poznatiji kao Muja lopov nije mogao da se kandiduje jer, kako on tvrdi, treba da sakupi 10.000 potpisa a svaki od njih mora da bude overen sudski. Za to mu treba 500.000 dinara, a on i njegove pristalice, kako on kaže, nemaju para. Njegova kandidatura je odbijena zbog nedostatka potpisa.

Kandidat Garde svetog cara Lazara, Hadži Andrej Milić, je navodno sakupio 10.500 potpisa ali nije predao jer kako on tvrdi pobedio bi u prvom krugu ali ne bi uspeo da u drugom pobedi Nikolića.

## Predsednička kampanja
Predsednički kandidati su tokom kampanje koristili sledeće slogane:

:

Organizacije koje su pozivale na izlazak na izbore su koristile sledeće slogane :
:

Predizborna tišina, tokom koje je zabranjena izborna propaganda, počela 17. januara u ponoć i trajala je do zatvaranja birališta.

## Posmatrači izbornog procesa
Izbore i regularnost izbornog procesa nadgledaće sledeće organizacije:
* Državna duma Federalne skupštine Ruske Federacije (Rusija)
* Međuparlamentarna skupština Zajednice nezavisnih država (međunarodna)
* Organizacija za evropsku bezbednost i saradnju (međunarodna)
* Centar za slobodne izbore i demokratiju (Srbija)

Republička izborna komisija nije usvojila predlog da se posmatranje izbornog procesa odobri ambasadama Velike Britanije i Sjedinjenih američkih država u Beogradu jer taj predlog nije dobio potrebnu većinu glasova.

## Rezultati izbora u I krugu
U Velikoj Britaniji, Kanadi, Portugalu i SAD, glasanje je, odlukom RIK-a, održano 19. januara 
Konačni rezultati izbora su objavljeni 24. januara.

:

## Rezultati izbora u II krugu
:

### Odziv birača
Odziv birača u prvom krugu ovih predsedničkih izbora je bila 61,38% od upisanih birača.

## Povezano
* Predsednik Republike Srbije
* Kalendar izbora 2008.

## Povezano
* Predsednik Republike Srbije
* Kalendar izbora 2008.

## Izvori

## Literatura
* Zakon o izboru predsednika Republike, Parlament Republike Srbije
* Pravila o praćenju predizborne kampanje i predstavljanju predsedničkih kandidata za izbor predsednika Republike koji će se održati 20.01.2008. godine, Radio-televizija Srbije
* Pravila glasanja na biračkom mestu , Pres, 18.1.2008.
* Predsednički izbori raspisani za 20. januar , Vlada Republike Srbije
* Informacije o glasanju na predsedničkim izborima 20.01.2008. , Ministarstvo za dijasporu Republike Srbije
* Informacije o glasanju na predsedničkim izborima 20.01.2008. (2) , Ministarstvo za dijasporu Republike Srbije
* RIK: Bez posmatrača predstavnika ambasada SAD i Britanije, Radio-televizija Srbije, 17. januar 2008.
* Srbija bira predsednika , Politika, 20. januar 2008. (dobavljeno 20.1.2008.)

## Vanjske veze
* Mrežno mesto predsednika Srbije
* Republička izborna komisija 
* Izbori , Radio-televizija Srbije
* Predsednički izbori 2008. , B92
* Izbori 2008. , Pres